Az OFT 2011. évi tevékenysége

A 2011-es évben az Ormánságfejlesztő Társulás Egyesület alkalmazásában 4 fő állandó alkalmazott és állandó jelleggel egy fő önkéntes állt.

Saját pályázatok elkészítése. A Nemzeti Civil Alapprogram Kollégiumaihoz a környezetvédelem, a civil együttműködő hálózat, a 3 szféra együttműködésének erősítése, a nemzetközi rendezvény szervezése témakörében illetve működési támogatás céljából pályázatot adtunk be a következő Kollégiumokhoz:

* Dél-Dunántúli Regionális Kollégium: működési támogatás
* Demokrácia- és partnerség-fejlesztési Kollégiuma: Civil konzultációs hálózat megerősítése az Ormánságban
* Civil Szolgáltató, Fejlesztő és Információs Kollégiuma: Kiadvány az Ormánsági Civilek társadalmi megerősítéséért

Projektjeink a 2011-es évben:

* TÁMOP-5.1.1.-09/7 – LHH kistérségek programja: „Első lépés program Ormánságban” A projekt az alacsony foglalkoztatási eséllyel rendelkező, munkavállalásukban korlátozott emberek önálló életvitelének, foglalkoztathatóságának és társadalmi integrációjának javítására irányult. A projekt keretében „C+E” kategóriás jogosítvány megszerzésére irányuló képzést szerveztünk, kiegészítve tehergépkocsi vezető alapképesítő szaktanfolyammal, munka-erőpiaci és számítógép és internet használata tréninggel, illetve a munkáltatók részére szemléletformálást segítő képzéssel. A képzést a Sellyei kistérség összes településének bevonásával valósítottuk meg, 35 településről 41 főt képeztünk, ezzel is hozzájárulva a munkanélküliség igen magas arányának csökkenéséhez.
* Dél-dunántúli Regionális Munkaügyi Központ által kiírt a „Helyi (térségi) foglalkoztatási tanácsadás támogatására” című pályázat benyújtásra került 2010 áprilisában, melyet elnyertünk és „Foglalkoztatási tanácsadás a Sellyei kistérségben” címmel 2010. szeptember 1-én indítottunk, és 2011-ben is fenntartottuk szolgáltatásainkat. Fő tevékenységünk volt a térség foglalkoztatási helyzetének nyomon követése, a munkáltatókkal, az önkormányzatokkal, a térségben működő más szervezetekkel való kapcsolattartás (információnyújtás, tanácsadás, a kiírásra kerülő európai uniós és hazai pályázatok figyelemmel kísérése) az új munkahelyek megteremtése érdekében, a térség foglalkoztatási helyzetének javítása érdekében létrehozott partnerség tevékenységének koordinálása, az egyes térségek foglalkoztatási stratégiájának célkitűzései alapján új munkahelyek létrehozására irányuló foglalkoztatási projektek kidolgozásában való részvétel.
* „Európa Kulturális Fővárosa 2010 Pécs - Új munkahelyek a sikerért” elnevezésű projekten belül 1 fő kulturális és turisztikai referenst alkalmaztunk.

Egyéb tevékenységeink:

- A kistérség civil szervezeteinek részére pályázatfigyelő és pályázatíró szolgáltatás fenntartása.

- Ingyenes tanácsadás a pályázatokról, támogatási formákról. Pályázatok elkészítése.

- Részvétel a Sellyei Kistérségi Foglalkoztatási Paktum munkájában, a hozzá kapcsolódó foglalkoztatási fórumok, klubok, workshopok és állásbörzék megszervezésében.

-

- A kistérségi adatbázis és rendezvénynaptár kezelése, adat és információ szolgáltatás. Az Ormánsági turizmus fejlődésének elősegítése.

- Hírlevél kibocsátása havonta, weblap fenntartása [www.ormansag.hu](http://www.ormansag.hu); [www.sellyepaktum.atw.hu](http://www.sellyepaktum.atw.hu)

- A kistérségben aktuális álláskínálatok nyilvános hirdetése.

Együttműködő partnereink: Dél-Dunántúli Regionális Munkaügyi Központ, Sellyei Kistérségi Foglalkoztatási Paktum, 45 települési önkormányzat, civil szervezetek: Martince Kulturális Egyesület, Felsőszentmártoni Polgárőr Egyesület, Drávazug Egyesület, Baranya Megyei Falugondnokok Egyesülete, Aranyősz Nyugdíjas Klub Egyesület, Ormánság Alapítvány, Vajszlói Nyugdíjasok Klubja, Vajszló és Vidéke Kulturális Egyesület, Vajszlói Polgárőr Egyesület, Dráva Alapítvány, Hegyszentmárton Község Jóléti Szolgálat Közalapítvány, Kisszentmártonért Egyesület, Endrőc Község Sportegyesület,Dél-Baranya Határmenti Települések Egyesülete, Füzes Stúdió 3 Bt., DrávaQ Bt., Bábos Lexa Bt., Olajütő Szociális Szövetkezet, Bozó Bt., Gardon Bt. Kiss Géza Általános Iskola, Óvoda és Alapfokú Művészetoktatási Intézmény, Kodolányi János Általános Iskola, Óvoda és Szakiskola.

Sellye, 2012. május 31.

………………………………..

 elnök